Lëtzebuerg Privat

Lëtzebuerg Privat war eng däitschsproocheg Wochenzeitung mam Ënnertitel "Unabhängige Wochenzeitung für Luxemburg".

Déi éischt Nummer koum den 3. November 2006 eraus. Den Editeur a Chefredakter war de Jean Nicolas an de Chefredakter-adjoint den Heinz Kerp. D'Nummer 7 vu Mëtt Dezember 2006 hat eng Oplo vu 25.000 a war 12 Säiten déck. Am Joer 2008 ass d'Oplo op 30.500 erhéicht ginn.

An den 2020er Jore koum se just nach eemol de Mount eraus. Den 10. Februar 2025 gouf d'Gesellschaft Boulevardpresse Sarl vum Jean Nicolas, déi Lëtzebuerg Privat erausginn huet, fir faillite erkläert."Boulevardpresse Sàrl mécht Faillite: Et ass eriwwer mat "Lëtzebuerg Privat" a "Promi Lëtzebuerg"." rtl.lu 13.02.2025.

D'Opmaachung war typesch fir eng Boulevardzeitung, an de Stil erënnert däitlech un dee vun der däitscher Bild-Zeitung.

 Kritik 
Ufanks Mäerz 2007 gouf vun der Lëtzebuerger Internet-Community, als Protest géint d'Verbreedung vu Lëtzebuerg Privat, eng Google-Bombing-Aktioun gestart, wouduerch d'Websäit vu "Lëtzebuerg Privat" net méi als éischt Resultat op Google opgedaucht ass. Amplaz gouf eng satiresch Websäit ugewisen, déi op den éischte Bléck net sou z'erkenne war. Déi Aktioun gouf vu Google erëm réckgängeg gemaach.

Och verschidden Internetsäite hu sech kritesch mat der Zeitung auserneegesat, wéi z. B. de Blog Pianocktail.

D'Journalistin Josée Hansen vum Lëtzebuerger Land gouf am Oktober 2013 vum Geriicht fräigesprach, nodeem si vum Jean Nicolas wéinst Diffamatioun verklot gi war. D'Josée Hansen hat an engem Artikel iwwer d'Montée vum Rassismus an der Xenophobie, dem Nicolas seng Zeitungen als Beleeg dofir uginn.wort.lu: "Land"-Journalistin in Beleidigungsklage freigesprochen (16. Oktober 2013, gekuckt de 27. Oktober 2013)paperjam.lu: Journaliste du d'Land acquittée (16. Oktober 2013, gekuckt de 27. Oktober 2013)

 Um Spaweck 
 luxprivat.lu, de Site vun der Zeitung.

Letzebuerg Privat